**NÁRODNÁ RADA SLOVENSKEJ REPUBLIKY**

VIII. volebné obdobie

**Návrh**

**ZÁKON**

z ........2022,

**sa mení a dopĺňa zákon č. 543/2002 Z. z. o ochrane prírody a krajiny v znení neskorších predpisov.**

Národná rada Slovenskej republiky sa uzniesla na tomto zákone:

**Čl. I**

Zákon **č. 543/2002 Z. z. o ochrane prírody a krajiny v znení neskorších predpisov a ktorým sa menia a dopĺňajú niektoré zákony,** Zákon č. 326/2005 Z. z. o lesoch v znení zákona č. 275/2007 Z. z., zákona č. 359/2007 Z. z., zákona č. 360/2007 Z. z., zákona č. 540/2008 Z. z., zákona č. 499/2009 Z. z., zákona č 117/2010 Z. z., zákona č. 96/2012 Z. z., zákona č. 345/2012 Z. z., zákona č. 115/2013 Z. z., zákona č. 180/2013 Z. z., zákona č. 182/2014 Z. z., zákona č. 125/2016 Z. z., zákona č. 153/2017 Z. z., zákona č. 110/2018, zákona č. 177/2018 Z. z., zákona č. 158/2019 Z. z., zákona č. 355/2019 Z. z. a zákona č. 120/2021 Z. z. **sa mení a dopĺňa takto:**

1. V § 7, ods. 3, písm. a) znie:

*„a) výsadbu a pestovanie nepôvodných druhov rastlín alebo pestovanie nepôvodných druhov rastlín, s výnimkou druhov drevín podľa osobitného predpisu21aa) za hranicami zastavaného územia obce,21a)“*.

1. Poznámka pod čiarou k odkazu 21aa znie: „*21aa) Príloha č. 1 k zákonu č. 138/2010 Z.z. o lesnom reprodukčnom materiáli v znení neskorších predpisov“*
2. V § 29, ods. 1, sa v písm. d) znie:

*„d) ide o bezprostredné ohrozenie života alebo zdravia človeka alebo majetku. Kritické hodnoty, kedy dochádza k bezprostrednému ohrozeniu života, zdravia a majetku určia osobitné predpisy pre každý biotický a abiotický rizikový činiteľ zvlášť. Každý osobitný predpis určí stav zdravého ekologického systému, jeho prechodový stav, stav kalamity a kritický bod.“*

**Čl. II**

Tento zákon nadobúda účinnosť dňom zverejnenia v zbierke zákonov.